૨) “કથાકાર તરીકે લાજવાબ છે, પોતાની કલા પ્રત્યે પૂર્ણતયા સમર્પિત છે.” આ અંગે મને શંકા છે. ધાર્મિક કથાઓમાં આજકાલ જોક્સવાળી થતી હોય, વિષયાંતરો જ મુખ્ય બની જતા હોય, મૂળ કથાનો તો ભાગ્યે જ વારો આવતો હોય, વાલ્મિકી, વ્યાસ કે તુલસીદાસના શ્લોકો કે ચોપાઈઓ કરતાં ગઝલો–જોક્સનો રેશિયો વધુ હોય તો સાહિત્યના એક પ્રકાર તરીકે વિવેચકો એને માર્ક આપે નહીં ! હા, કથાકારે કહેવું જોઈએ કે આ શુદ્ધ રામકથા કે શુદ્ધ ભાગવતકથા જ છે તેવું અમે કહેતા નથી ! કથાકારની પાછળ લગાડેલા બોર્ડ પર ક્યાંય મૂળ કથાનું નામ જેમ કે ‘વાલ્મિકી–રામાયણ કથા’ એવું છાપવું નહીં !